## Pravilnik o tehničkim uvjetima i ispitivanju tahografa i ispitivanju ograničivača brzine

### NN 120/2005 (12.10.2005.), Pravilnik o tehničkim uvjetima i ispitivanju tahografa i ispitivanju ograničivača brzine

# MINISTARSTVO MORA, TURIZMA, PROMETA I RAZVITKA

**2234**

Na temelju članka 281. stavak 2. Zakona o
sigurnosti prometa na cestama (»Narodne novine« br.
105/04) ministar mora, turizma, prometa i razvitka u suglasnosti s ministrom
gospodarstva, rada i poduzetništva donosi

## PRAVILNIK

### O TEHNIČKIM UVJETIMA I ISPITIVANJU TAHOGRAFA I ISPITIVANJU OGRANIČIVAČA BRZINE

I. OPĆE ODREDBE

Članak 1.

Ovim Pravilnikom propisuju se tehnički uvjeti
koje moraju ispunjavati nadzorni uređaji kojima se osigurava upis vremena
vožnje članova posade vozila, vremena provedenog u obavljanju profesionalne
aktivnosti koja ne predstavljaju upravljanje vozilom, vremena odmora, brzine
kretanja vozila i prijeđene udaljenosti (u daljnjem tekstu »tahograf«),
izvedbeni zahtjevi za tahografe i zapisne
listove, uvjeti za ispitivanje, ugradnju i popravak tahografa,
tipno ispitivanje tahografa
i zapisnih listova, izgled službene oznake i
ispitivanje ograničivača brzine.

Ovim se Pravilnikom propisuju i uvjeti kojima
moraju udovoljavati ovlaštene pravne osobe za ishođenje ovlaštenja za
obavljanje djelatnosti ispitivanje, ugradnja i popravak tahografa
i ispitivanje ograničivača brzine.

Članak 2.

U smislu ovog Pravilnika pojedini izrazi imaju
sljedeće značenje:

– *»tahograf«* – nadzorni uređaj koji se ugrađuje u vozilo u
svrhu pokazivanja i zapisivanja podataka o kretanju vozila u cestovnom prometu,
kao i određenog rada vozača, kojim se osigurava upis vremena vožnje članova
posade (vozača) vozila, vremena u obavljanju profesionalne aktivnosti koja ne
predstavljaju upravljanje vozilom, vremena odmora, brzine kretanja vozila i
prijeđene udaljenosti,

– *»zapisni list«* - dio u tahografu
na kojem pisaljka neprekidno piše podatke koji moraju trajno ostati zapisani,

– *»stalnica »k« tahografa«* –
veličina koja navodi vrijednost ulaznog signala potrebnog za pokazivanje i
zapisivanje duljine prijeđenoga puta od 1 km, a izražava se brojem okretaja po
kilometru (k =... okr/km) ili impulsima po kilometru
(k =... imp/km),

– *»stalnica »w« vozila«* - veličina koja navodi vrijednost
izlaznog signala, a koja nastaje na priključnom mjestu tahografa
i vozila (na mjenjaču ili na osovini kotača), i to pod normalnim uvjetima
ispitivanja duljine prijeđenoga puta od jednog kilometra, a izražava se brojem
okretaja po kilometru (w = …okr/km) ili impulsima po
kilometru (w =... imp/km),

– *»djelatni
opseg pogonskog kotača vozila« »l«* - srednja vrijednost dužine prijeđenoga
puta pogonskog kotača kod punog okretaja u normalnim uvjetima ispitivanja i
propisanom postupku, a izražava se u obliku: »l =... mm«.

– *»ograničivač brizne«* – je uređaj u sklopu pogonskog
motora koji ograničava brzinu kretanja motornog vozila i mora biti izveden u
skladu sa zahtjevima pravilnika ECE-R-89.

II. OPĆE ZNAČAJKE RADA
TAHOGRAFA

Članak 3.

Tahograf mora vjerodostojno
pokazivati i zapisivati:

1. duljinu prijeđenoga puta vozila,

2. brzinu vozila,

3. trajanje upravljanja vozilom,

4. trajanje drugih vrsta rada i pripravnosti,

5. trajanje prekida rada i trajanje dnevnih
odmora,

6. otvaranje kućišta u koji je uložen zapisni list,

7. samo za elektroničke tahografe:
svaki prekid napona napajanja tahografa dulji od 100 ms
(osim osvjetljenja) te svaki prekid vodiča od davača duljine prijeđenoga puta i
brzine do tahografa.

Članak 4.

Ako se u upravljanju vozilom smjenjuju dva
vozača (posada vozila), tahograf mora na dva
različita tahografska lista istodobno i odvojeno zapisivati
vremenske podatke iz članka 3. točke 3., 4. i 5. ovoga Pravilnika.

III. IZRADBENI ZAHTJEVI
ZA TAHOGRAF I ZAPISNI LIST

A. OPĆI ZAHTJEVI

Članak 5.

Tahograf se sastoji od:

1. pokaznih dijelova uređaja koja pokazuju:

– duljinu prijeđenoga puta vozila (brojač
kilometara),

– brzinu vozila (brzinomjer),

– vrijeme (sat),

2. dijelova uređaja koji zapisuju:

– duljinu prijeđenoga puta vozila,

– brzinu vozila,

– vremenske podatke iz članka 3. točaka 3., 4. i
5. ovoga Pravilnika,

3. naprave koje na zapisnim
listovima odvojeno zapisuju:

– svako otvaranje kućišta u koje je uložen zapisni list (listovi),

– samo za elektroničke tahografe
- svaki prekid napona napajanja tahografa dulji od
100 ms (osim osvjetljenja), najkasnije do trenutka ponovnog uključenja napona
napajanja,

– samo za elektroničke tahografe
- svaki prekid napona napajanja davača duljine prijeđenoga puta i brzine dulji
od 100 ms i svaki prekid prijenosa signala od davača duljine prijeđenoga puta i
brzine do tahografa.

Članak 6.

Tahografu iz članka 5. ovoga
Pravilnika mogu se dodavati i druge naprave.

Dodavanjem drugih naprava tahografu
ne smije se utjecati na njegov ispravan rad.

Članak 7.

Sastavni dijelovi tahografa
moraju biti od materijala kojI u uvjetima normalne uporabe neće promijeniti
svoja svojstva tako da bi to moglo utjecati na skup tehničkih svojstava i
značajki propisanih ovim Pravilnikom.

Članak 8.

Duljina prijeđenoga puta vozila može se
prikazivati i zapisivati kod vožnje unaprijed i unatrag ili samo kod vožnje
unaprijed.

Svako zapisivanje duljine prijeđenoga puta
vozila kod vožnje unatrag ne smije utjecati na jasnoću i točnost ostalih
zapisa.

Članak 9.

Vlastita frekvencija i prigušivanje tahografa mora biti tako izabrana da pokazivanje i zapis brzine
vozila može unutar mjernog područja slijediti ubrzanje od 2 m/s2, ne prelazeći
granice najvećih dopuštenih pogrešaka.

Članak 10.

Kad se mehanizam za pokretanje zapisnog lista kontrolira satnim mehanizmom, besprijekorno vrijeme
rada sata mora biti najmanje 10% dulje od najduljeg mogućeg trajanja
zapisivanja na zapisnom listu.

Članak 11.

Tahograf mora imati ugrađeno
osvjetljenje koje ne zasljepljuje.

U normalnim radnim uvjetima svi unutarnji
dijelovi tahografa moraju biti zaštićeni od vlage i
prašine.

Svi unutarnji dijelovi tahografa
štite se od dodira kućištima, koja u svrhu nadziranja njihova otvaranja imaju
propisana mjesta za utiskivanje žiga servisa.

B. POKAZNI DIO TAHOGRAFA

Članak 12.

Vrijednost najmanje mjerne skale brojača
kilometara iznosi 0,1 km, a brojevi koji označuju svakih 100 metara prijeđenoga
puta moraju se jasno razlikovati od onih koji predstavljaju cijele kilometre.

Na brojaču kilometara brojevi moraju biti visine
najmanje 4 mm i jasno čitljivi.

Brojač kilometara mora omogućiti prikaz od
najmanje 99.999, 9kilometara.

Članak 13.

Unutar pokaznog mjernog područja brzinomjera,
skala mora imati linearnu podjelu od 1, 2, 5 ili 10 km/h.

Vrijednost razmaka ucrtanih razdjelnih crta na
skali brzine (duljina razmaka između dvije uzastopne oznake) ne smije prijeći
vrijednost 10% najveće vrijednosti brzine koju skala pokazuje.

Područje prikaza koji se nalazi izvan pokaznog
mjernog područja ne mora se označiti brojkama.

Duljinu razmaka razdjelnih crta koje odgovaraju
promjeni brzine od 10 km/h ne smije biti manja od 10 mm.

Razmak između kazaljke i skale brzinomjera s
kazaljkom ne smije biti veći od 3 mm.

Članak 14.

Prikaz na satu mora biti vidljiv izvana, a
očitavanje mora biti pouzdano, lako i nedvojbeno.

C. ZAPISNI DIO TAHOGRAFA

Članak 15.

Svaki tahograf bez
obzira na oblik zapisnog lista mora imati oznaku koja
označava način pravilnog ulaganja zapisnog lista, i
to tako da se vremenski prikaz na satu podudara s oznakom vremena na zapisnom listu.

Mehanizam za pomicanje zapisnog
lista mora biti izveden tako da pomicanje zapisnog
lista bude bez praznog hoda, te da se zapisni list
može u svako vrijeme uložiti i izvaditi.

Članak 16.

Kod tahografa sa zapisnim listom u obliku diska, satni mehanizam upravlja
pomicanjem pogonskog sklopa.

Okretanje zapisnog
lista mora biti neprekidno i jednolično brzinom ne manjom od 7 mm/h, mjereno na
unutarnjem rubu plohe za zapisivanje brzine vozila.

Članak 17.

Svaki kilometar duljine prijeđenoga puta mora
biti prikazan na odgovarajućoj koordinati zapisom duljine od najmanje 1 mm.

Zapis duljine prijeđenoga puta i kad brzina
dostigne gornju granicu zapisnog mjernog područja,
mora biti nedvojbeno čitljiv.

Članak 18.

Pisaljka za brzinu mora biti vođena pravocrtno i
okomito na smjer pomicanja zapisnog lista, neovisno o
obliku zapisnog lista.

Pomicanje pisaljke može biti i kružno kad su
ispunjeni ovi uvjeti:

– trag crtanja pisaljke mora biti okomit na
srednji opseg kruga (kod zapisnog lista u obliku
diska) ili okomit na uzdužnu os plohe predviđene za zapisivanje linearne brzine
(kod zapisnog lista u obliku vrpce),

– odnos između polumjera zakrivljenosti traga
nacrtanog pisaljkom prema širini polja predviđenog za zapisivanje linearne
brzine ne smije biti manji od 2,4: 1, neovisno o obliku zapisnog
lista,

– oznake na vremenskoj skali moraju na upisnoj
plohi zapisnog lista presijecati krivulju istoga
polumjera kao što ga ima trag koji crta pisaljka, a razmak između oznaka na
vremenskoj skali mora prikazivati vremenski odsječak koji nije dulji od jednog
sata.

Članak 19.

Svaka promjena brzine od 10 km/h mora biti
prikazana zapisom duljine od najmanje 1,5 mm na odgovarajućoj koordinati.

Članak 20.

Duljina prijeđenoga puta vozila, brzina vozila i
svako otvaranje kućišta u koji je uložen zapisni list
odnosno zapisni listovi, automatski se zapisuju.

Članak 21.

Tahograf zapisuje vrijeme
trajanja upravljanja vozilom i omogućuje prepoznatljivo i jasno zapisivanje
ostalih radnih aktivnosti vozača kad se preklopnik automatski ili ručno prebaci
u položaj:

1. označen znakom: ![](dodatni/355208.gif) vremena upravljanja vozilom,

2. označen znakom: ![](dodatni/355209.gif)vremena ostalih vrsta rada,

3. označen znakom: ![](dodatni/355210.gif) vremena pripravnosti i to:

– vrijeme čekanja, tj.
vrijeme u kojem vozač mora ostati na svom radnom mjestu čekajući poziv da
krene, da započne novu vožnju ili da obavi drugi zadatak,

– vrijeme tijekom vožnje provedeno uz vozača,

– vrijeme tijekom vožnje provedeno u kabini za
spavanje,

4. označen znakom: ![](dodatni/355211.gif) vremena prekida rada
i dnevnog odmora.

Članak 22.

Između različitih vremena, a na temelju značajki
zapisanih tragova, njihovu relativnom položaju i ako je potrebno, uporabom
oznaka iz članka 21. ovoga Pravilnika mora biti nedvojbeno jasna razlika.

Različita vremena mogu se međusobno razlikovati
različitim debljinama tragova ili bilo kojim drugim oblikom koji osigurava
jednaku mogućnost očitavanja i tumačenja zapisa.

Članak 23.

Ako se u upravljanju vozilom smjenjuju dva
vozača koji čine posadu vozila, zapisi iz članka 21. ovog Pravilnika vode se na
odvojenom listu svakog vozača.

Pomicanje pojedinih listova iz stavka 1. ovog
članka izvodi se jednim zajedničkim mehanizmom ili odvojenim sinkroniziranim
mehanizmima.

D. ZATVARANJE TAHOGRAFA

Članak 24.

Kućište u koje je uložen zapisni
list odnosno, zapisni listovi i u kojem se nalazi
mehanizam za namještanje sata, mora biti opremljeno sigurnosnom napravom protiv
otvaranja.

Članak 25.

Svako otvaranje kućišta u koje je uložen zapisni list odnosno, zapisni
listovi i u kojem se nalazi mehanizam za namještanje sata automatski se
zapisuje na zapisnom listu odnosno, zapisnim listovima.

E. OZNAKE

Članak 26.

Tahograf na prednjoj strani ima
ove oznake:

1. mjernu jedinicu za duljinu prijeđenoga puta s
kraticom »km« neposredno do brojača kilometara,

2. mjernu jedinicu za brzinu kretanja vozila
»km/h« u blizini ljestvice brzine,

3. mjerno područje brzinomjera u obliku »Vmin... km/h, Vmax... km/h«, ako
se ovi podaci ne nalaze na tipskoj pločici tahografa.

Članak 27.

Tipska pločica je ugrađena u tahograf
i na njoj su upisani sljedeći podaci (koji moraju biti jasno vidljivi i
čitljivi kad je tahograf ugrađen u vozilo):

1. ime i naslov proizvođača tahografa,

2. tvornički broj i godinu proizvodnje,

3. službenu oznaku vrste tahografa-tip
tahografa,

4. stalnicu »k« tahografa u obliku »k =... okr/km«
ili »k =... imp/km«,

5. moguće je imati i mjerno područje brzinomjera
u obliku propisanom u članku 26. točka 3. ovoga Pravilnika,

6. ako je tahograf
osjetljiv na nagib tako da to utječe na prekoračenje dopuštenih granica
pogrešaka tahografa, mora se navesti kutsti kut

u obliku:  ![](dodatni/355212.gif)pri čemu je á kut koji zatvara prednja ploča tahografa s vodoravnom ravninom i u kojem je položaju tahograf tipski ispitan, a kutovi prikazuju najveći
dopušteni otklon prema gore odnosno prema dolje od kuta á.

F. NAJVEĆE DOPUŠTENE
POGREŠKE TAHOGRAFA

Članak 28.

Najveće dopuštene pogreške tahografa
prije ugradnje u vozilo mogu biti unutar granica:

– za duljinu prijeđenoga puta: ± 1% od stvarne
duljine, uz uvjet da mjerena udaljenost nije manja od 1 km,

– za brzinu: ± 3 km/h od stvarne brzine,

– za vrijeme: ± 2 min/dan, a najviše 10 minuta
nakon 7 dana, ako hod sata bez navijanja nije kraći od sedam dana.

Članak 29.

Najveće dopuštene pogreške tahografa
kod ugradnje tahografa u vozilo mogu biti unutar
granica:

– za duljinu prijeđenoga puta: ± 2% od stvarne
duljine, uz uvjet da mjerena udaljenost nije manja od 1 km,

– za brzinu: ± 4 km/h od stvarne brzine,

– za vrijeme: ± 2 min/dan, ili 10 minuta nakon 7
dana.

Članak 30.

Najveće dopuštene pogreške tijekom uporabe tahografa u vozilu mogu biti unutar granica:

– za duljinu prijeđenoga puta: ± 4% od stvarne
duljine, uz uvjet da mjerena udaljenost nije manja od 1 km,

– za brzinu: ± 6 km/h od stvarne brzine,

– za vrijeme: ± 2 min/dan, ili 10 minuta nakon 1
dana.

Članak 31.

Najveće dopuštene pogreške propisane u članku
28., 29. i 30. ovoga Pravilnika vrijede za temperaturu okoliša od 0C do 40C,
mjereno neposredno na tahografu.

Članak 32.

Mjerenje najvećih dopuštenih pogrešaka
propisanih u članku 29. i 30. ovoga Pravilnika mora se izvoditi u uvjetima
propisanim u članku 53. ovoga Pravilnika.

G. ZAPISNI LISTOVI

Članak 33.

Zapisni listovi moraju biti tipno ispitani i odobreni, izrađeni na način da ne ometaju
normalan rad tahografa, da zapisi budu neizbrisivi,
čitljivi i prepoznatljivi, a dimenzije zapisnih
listova i svi zapisi ne smiju se promijeniti tijekom rada u normalnim uvjetima
vlage i temperature.

Članak 34.

Svaki vozač mora na zapisnom
listu zapisati, tako da ne ošteti list i ne umanji njegovu čitljivost, sljedeće
podatke:

1. na početku uporabe lista svoje ime i prezime,

2. na početku i kraju uporabe lista nadnevak i
mjesto,

3. registarsku oznaku vozila koje mu je
dodijeljeno, i na početku prve vožnje koja je zapisana na listu, i u slučaju
promjene vozila, tijekom uporabe lista,

4. stanje brojača kilometara i to:

– na početku prve vožnje zapisane na listu,

– na kraju zadnje vožnje zapisane na listu,

– u slučaju promjene vozila tijekom radnoga dana
(stanje brojača kilometara koje napušta i stanje brojača prijeđenoga puta
vozila koje mu je dodijeljeno),

5. vrijeme svake promjene vozila.

Članak 35.

U normalnim uvjetima skladištenja zapisnog lista zapisi moraju ostati jasno čitljivi najmanje
3 (tri) godine.

Članak 36.

Trajanje zapisivanja zapisnog
lista, bez obzira na njegov oblik, mora biti 24 sata.

Ako je međusobno povezano nekoliko zapisnih listova, radi povećanja mogućnosti zapisivanja
tijekom trajanja vožnje, koje se očekuje bez naknadnog naloga poslodavca,
spojevi pojedinih listova moraju biti izvedeni tako da zapisi na prijelaznim
mjestima ne pokazuju ni prekid ni preklapanje.

Članak 37.

Zapisni listovi moraju imati:

– plohu predviđenu isključivo za zapisivanje
podataka koji se odnose na brzinu,

– plohu predviđenu isključivo za zapisivanje
podataka koji se odnose na duljinu prijeđenoga puta vozila,

– jednu ili više ploha za zapisivanje podataka
koji se odnose na vrijeme upravljanja vozilom, druge vrste rada i pripravnosti
te prekide rada i dnevnog odmora,

– poleđina zapisnog
lista s ucrtanom podjelom od 0 do 24 sata za ručno upisivanje podataka vremena
upravljanja vozilom, vrste rada, pripravnost, prekid rada i dnevni odmor.

Članak 38.

Ploha za zapisivanje brzine mora imati skalu, a
vrijednost raz­maka ucrtanih razdjelnih crta na skali
brzine ne smije biti veća od 20 km/h.

Svaka razdjelna crta mora biti obilježena
brojkom odgovarajuće brzine.

Kratica »km/h« mora se nalaziti najmanje na
jednom mjestu zapisne plohe.

Posljednja razdjelna crta mora se slagati s
gornjom granicom zapisnog mjernoga područja.

Članak 39.

Ploha za zapisivanje duljine prijeđenoga puta
mora biti tako razdijeljena da broj kilometara prijeđenoga puta bude lako
čitljiv.

Članak 40.

Ploha ili plohe za zapisivanje vremena
upravljanja vozilom, drugih vrsta rada i pripravnosti te prekida rada i dnevnog
odmora, moraju biti označene tako, da se mogu jasno razlikovati različita
vremena.

Članak 41.

Na svakom zapisnom
listu moraju biti tiskani ovi podaci:

– ime ili naziv proizvođača,

– službena oznaka tipa zapisnog
lista,

– službena oznaka tipa tahografa
u kojem se zapisni list može upotrebljavati,

– gornja granica mjernoga područja brzine
izražena u km/h.

Na svakom zapisnom listu
mora biti tiskana vremenska ljestvica koja je tako podijeljena da omogućava
izravno očitavanje vremena svakih 15 minuta te da se vremenski odsječci od 5
minuta mogu bez teškoće odrediti.

Članak 42.

Zapisni list mora imati
slobodnu plohu na kojoj vozač zapisuje najmanje sljedeće podatke, a da se
pritom ne oštete drugi podaci:

– ime i prezime vozača,

– nadnevak i mjesto gdje je počela uporaba
lista, te nadnevak i mjesto gdje je završena njegova uporaba,

– registracijska oznaka vozila koje je vozaču
dodijeljeno tijekom uporabe zapisnog lista,

– stanje brojača kilometara vozila kojem je
vozač dodijeljen tijekom uporabe zapisnog lista,

– vrijeme svake promjene vozila.

IV. UGRADNJA I POPRAVAK
TAHOGRAFA

Članak 43.

Ugradnju tahografa u
vozilo može obavljati samo ovlaštena pravna osoba iz članka 1. stavak 2. ovog
Pravilnika.

Tahograf se ugrađuje u vozilo
tako da vozač može sa svoga sjedala jasno očitati duljinu prijeđenoga puta,
brzinu vozila i vrijeme, a svi dijelovi tahografa,
uključujući i prijenosne elemente, moraju istodobno biti zaštićeni od
nenamjernih oštećenja.

Popravak tahografa
obavlja servis koji ima osposobljenog djelatnika za popravak tahografa i koji ima odgovarajuće uređaje, alat i opremu za
popravak tahografa, temeljem čega će uz ispunjavanje i
uvjeta iz članka 57. stavak 2. ovog Pravilnika Ministarstvo mora, turizma,
prometa i razvitka (u daljnjem tekstu Ministarstvo) ovlastiti pravnu osobu za
obavljanje popravka tahografa.

Ministarstvo se prije davanja ovlaštenja mora
posavjetovati s dotičnim proizvođačem.

Članak 44.

Stalnica tahografa
»k« mora se moći prilagoditi stalnici vozila »w« s
pomoću naprave za prilagođavanje.

Vozila koja imaju dva ili više prijenosnih
odnosa osovina, moraju biti opremljena preklopnom napravom pomoću koje se
različiti prijenosni odnosi automatski dovode na stalnicu
vozila »w« za koju je učinjena prilagodba tahografa
prilikom ugradnje u vozilo.

Članak 45.

Nakon ugradnje i obavljenog ispitivanja tahografa u kabinu vozila na prikladno se mjesto pokraj ili
u tahograf lijepi propisana naljepnica sa značajkama
bitnim za uporabu tahografa. Zalijepljena naljepnica
mora biti jasno vidljiva i osigurana zaštitnom folijom.

Poslije svakoga ispitivanja tahografa
u Ispitnom mjestu, staru naljepnicu je potrebno zamijeniti novom i ispuniti je
sa značajkama bitnim za uporabu tahografa, te je
osigurati zaštitnom folijom.

Na naljepnici se upisuje datum kada je izvršeno
ispitivanje tahografa, izmjereni djelatni obod »L«
pogonskog kotača, stalnica »w« vozila, zadnjih osam
brojeva VIN oznake vozila, te serijski broj tahografa.
Na predviđeno mjesto na naljepnici otiskuje se pečat s jasno čitljivim nazivom
pravne osobe i brojevnom oznakom ispitnog mjesta.

Pečat mora biti u dimenzijama 35 mm x 20 mm.

Na naljepnicu se u zato propisano mjesto upisuje
postavljena brzina Vset ograničivača
brzine, ukoliko je propisano drugim propisima da vozilo čiji se tahograf ispituje mora imati ugrađen ograničivač
brzine.

Upisivanje vrijednosti postavljene brzine Vset ograničivača brzine može
upisati samo Ispitno mjesto koje je ovlašteno i za ispitivanje postavljene
brzine Vset ograničivača
brzine, tek nakon što je ispitano i utvrđeno da je postavljena brzina Vset ograničivača brzine točna.

Podešavanje ili popravak neispravnog ograničivača brzine obavlja ovlašteni servis proizvođača
vozila ili za to ovlašteni servis proizvođača ograničivača
brzine.

Dimenzije naljepnice sa značajkama bitnim za
uporabu tahografa su 43 mm x 73 mm, mora biti
zaštićena zaštitnom foliom folijom i izgleda kao na crtežu:

![](dodatni/355213.gif)

Članak 46.

Utiskivanjem žiga osigurava se neovlašteno
demontiranje spojeva sljedećih dijelova:

1. završetci spojeva između tahografa
i vozila,

2. naprava za prilagođivanje i spojno mjesto
gdje je ona uključena u spojni vod,

3. preklopna naprava vozila s dva ili više
prijenosnih odnosa osovina,

4. spojevi naprave za prilagođavanje i preklopne
naprave s drugim dijelovima tahografa,

5. kućišta propisana u članku 11. stavka 3.
ovoga Pravilnika, na kojima je oznaka žiga ovlaštenog servisa tahografa.

Žig za utiskivanje ima kružni oblik promjera 7
mm. Krug je podijeljen na dvije jednake polovice. U gornjoj polovici se nalazi
oznaka »HR 25«, a u nazivniku se nalazi brojevna oznaka Ispitnog mjesta za tahografe.

Žig je izrađen tako da su natpisi istaknuti u
odnosu na podlogu žiga.

Žig se može naručiti samo na temelju važećeg
ovlaštenja i mora izgledati kao na crtežu:

![](dodatni/355214.gif)

Osim dijelova iz stavka 1. ovog članka na tahograf se može utisnuti žig i na druge dijelove, sukladno
tipnom odobrenju.

U slučaju hitne potrebe smiju se ukloniti samo
žigovi s dijelova iz stavka 1. točke 2. i 3. ovog članka.

O vremenu i okolnostima pod kojima je došlo do
uništenja žigova sastavlja se zapisnik.

V. TIPNO ISPITIVANJE
TAHOGRAFAI ZAPISNOG LISTA

Članak 47.

Tipno ispitivanje tahografa i zapisnog lista
određenoga prototipa, obavlja se u skladu s odredbama ovoga Pravilnika i drugim
propisima.

Na tipno ispitan tahograf ili zapisni list stavlja
se službena oznaka tipa tahografa ili zapisnog lista i službeni broj »e« zemlje potpisnice koja
je izvršila tipno ispitivanje.

Prototip tahografa i zapisnog lista koji zadovoljava uvjete propisane ovim
Pravilnikom označuje se službenom oznakom vrste tahografa
i zapisnog lista.

Članak 48.

U tipnom odobrenju za
određenu vrstu zapisnog lista mora se navesti
službena oznaka tipa tahografa za koji se odobrava
uporaba zapisnog lista.

Članak 49.

Službena oznaka tipa tahografa
i zapisnog lista sastoji se od pravokutnika dimenzija
najmanje 7 x 4,5 mm unutar kojeg se upisuje slovo »e« iza kojeg slijedi broj
25, a ispod pravokutnika je broj službene oznake iz tipnog
odobrenja.

Službena oznaka tipa tahografa
i zapisnog lista izgleda kao na crtežu:

![](dodatni/355215.gif)

Dimenzije službene oznake tipa tahografa su zadane u milimetrima, mogu biti i veće, ali se
odnosi veličina moraju zadržati.

Tipno ispitivanje tahografa obavlja Državni zavod za mjeriteljstvo uz
suglasnost Ministarstva mora, turizma, prometa i razvitka.

VI. PREGLED I
ISPITIVANJE TAHOGRAFA

Članak 50.

Tahograf, nov ili popravljen,
prije ugradnje mora biti ispitan, a ispitivanjem se utvrđuje sukladnost s tipnim odobrenjem i ispravnost uređaja.

Tahograf nakon ispitivanja sukladnosti
s podacima iz tipnog odobrenja, a koji ima vrijednost
mjerenih veličina unutar granica najvećih dopuštenih pogrešaka propisanih u
člancima 28. i¸ 29. ovoga Pravilnika, obilježava se utiskivanjem žiga u skladu
s odredbom članka 46. stavka 1. ovoga Pravilnika i na njega se stavlja
naljepnica za označivanje stalnice tahografa »k« i naljepnica sa značajkama bitnim za uporabu tahografa. Obje naljepnice moraju biti osigurane zaštitnom
folijom.

Naljepnica za označavanje stalnice
»k« tahografa pravokutnog je oblika dimenzija
26x15mm, i izgleda kao na crtežu:

![](dodatni/355216.gif)

Članak 51.

Tahograf koji se prvi put
ugrađuje u vozilo mora biti ispitan zajedno s cijelom instalacijom.

Članak 52.

Ispitivanje tahografa
i ovjeravanje sastoji se od pregleda tahografa i
instalacije, ispitivanja tahografa s ispitnim
uređajem i ispitivanja na ispitnoj stazi ili ispitnim valjcima.

Pregled tahografa i
instalacije sastoji se od provjere:

– neoštećenosti otiska žiga na uređaju i drugim
ugrađenim dijelovima,

– veličine opsega pogonskoga kotača »L«
(odgovara li ona veličini zapisanoj na naljepnici s bitnim značajkama za
uporabu tahografa),

– da li su mjesta predviđena za označavanje
utiskivanjem žiga prema članku 11. stavak 3. ovog Pravilnika ispravna i da li
se jasno raspoznaje otisak u skladu s člankom 46. stavak 2. ovog Pravilnika
ovlaštenog servisa ili proizvođača tahografa,

– ispravnost zaštitne folije i same naljepnice stalnice »k« tahografa,

– ispravnost zaštitne folije i same naljepnice s
upisanim značajkama bitnim za uporabu tahografa;

– točnost upisanog broja šasije vozila.

Ispitivanje tahografa
sastoji se od provjere:

– nabrojenog u stavku prvom ovog članka;

– sukladnosti tahografa
s tipnim odobrenjem;

– stalnice »k« tahografa, da li odgovara zapisanoj vrijednosti na
naljepnici,

– točnosti pokazivanja brzine;

– točnosti mjerenja puta;

– točnosti mjerenja vremena;

– početka pisanja na dijagramu i utvrđuje, da li
je ispis pravilan.

Nakon ispitivanja tahografa
ispunjava se Potvrda o ispitivanju (Prilog 1), odvaja se ispunjena naljepnica
sa značajkama bitnim za uporabu tahografa s Potvrde o
ispitivanju, lijepi se na vidno mjesto pored tahografa
i osigurava zaštitnom folijom, te se vrši utiskivanje žiga na sva mjesta
propisana člankom 46. ovog Pravilnika,

Ispitivanje tahografa
vrijedi godinu dana.

Članak 53.

Mjerenje pogreške kod ugradnje i tijekom uporabe
obavlja se pod normalnim uvjetima rada, odnosno određenim uvjetima, a to su:

– nenatovareno vozeno vozilo u stanju spremnom za
vožnju,

– tlak u gumama prema uputi proizvođača,

– istrošenost guma u okviru propisanih
dopuštenih granica,

– kretanje vozila: vozila se moraju kretati
snagom vlastitog motora, pravocrtno na ravnoj površini brzinom od 50 +/- 5
km/h; mjerenje se može obaviti i na propisanom Ispitnom mjestu s valjcima ako
mjerni postupak ima propisanu točnost.

Pogreške mjerenja kod ugradnje i tijekom uporabe
moraju se nalaziti unutar granica najvećih dopuštenih pogrešaka propisanih
člankom 29. i 30. ovoga Pravilnika.

Članak 54.

Ispitivati se mogu samo tahografi
koji imaju tipno odobrenje i službenu oznaku vrste tahografa, koju je izdala za to ovlaštena institucija
države potpisnice Europskog sporazuma o radu posada na vozilima koja obavljaju
međunarodne cestovne prijevoze (AETR).

Članak 55.

Za ispravan tahograf
se nakon ispitivanja izdaje vlasniku Potvrda o ispitivanju, koju potpisuje
voditelj Ispitnog mjesta ili ovlašteni djelatnik.

Izgled i sadržaj potvrde nalazi se u Prilogu 1.
ovog Pravilnika.

VII. UVJETI ZA
OVLAŠĆIVANJE RADI ISPITIVANJA, UGRADNJE I POPRAVKA TAHOGRAFA I ISPITIVANJA
OGRANIČIVAČA BRZINE

Članak 56.

Ispitivanje i ugradnja tahografa
obavlja se na Ispitnom mjestu, a popravak u servisu za koje pravna osoba iz
članka 1. stavak 2. ovog Pravilnika ishodi ovlaštenje i ima pravo uporabe
prostorija.

Ispitno mjesto ili servis moraju se nalaziti na
istoj adresi i u prostoru za koji je pravna osoba iz članka 1. stavka 2. ovog
Pravilnika dobila ovlaštenje.

Poslovi ispitivanja, ugradnje i popravka tahografa mogu se obavljati isključivo na Ispitnom mjestu,
odnosno u servisu.

Ispitno mjesto ili servis u sastavu pravne osobe
koji se bavi i ostalim trgovačkim djelatnostima (prodaja, proizvodnja i sl.) moraju biti ustrojeni kao funkcionalna cjelina, a
prostorija za ispitivanje i evidenciju tahografa, kao
i servis moraju biti fizički odvojeni od drugih prostorija pravne osobe koja je
ovlaštena za ispitivanje ili popravak tahografa.

Članak 57.

Pravna osoba iz članka 1. stavak 2. ovog
Pravilnika koja se ovlašćuje za ispitivanje i ugradnju tahografa
određene marke ili određenih marki tahografa mora
imati:

1. djelatnika,

2. prostorije za ispitivanje i evidenciju tahografa,

3. stazu ili ispitne valjke,

4. kanal, navoz ili dizalicu,

5. pristupni prostor za vozila,

6. od proizvođača tahografa
propisane ispitne postupke i postupke za ugradnju tahografa,

7. potrebne uređaje prema postupcima za
ispitivanje i ugradnju tahografa iz točke 6. ovog
članka, ispitnu opremu i pribor prema postupcima za ispitivanje i ugradnju,

8. potvrdu proizvođača tahografa
ili ovlaštenog zastupnika proizvođača tahografa kojom
se potvrđuje osposobljenost djelatnika za ispitivanje i ugradnju određene marke
i tipove tahografa i opremljenost ispitnog mjesta s
odgovarajućim alatom za sve tipove određene marke tahografa
dotičnog proizvođača tahografa.

Pravna osoba iz članka 1. stavak 2. ovog
Pravilnika koja se ovlašćuje za popravak tahografa
mora zadovoljiti sljedeće uvjete:

1. djelatnika,

2. prostoriju za popravak,

3. odgovarajući kontrolni uređaj prema uputama
proizvođača,

tyle='font-size:12.0pt;
font-family:"Times New Roman"'>4. odgovarajuću opremu i pribor za popravak tahografa prema uputama proizvođača,

5. upute za popravak tahografa
određene marke i tipa,

6. originalne rezervne dijelove za popravak tahografa određene marke i tipa,

7. potvrdu proizvođača tahografa
ili ovlaštenog zastupnika proizvođača tahografa kojom
se potvrđuje osposobljenost djelatnika za popravak svih tipova tahografa određene marke,

8. pozitivan odgovor proizvođača tahografa na upit Ministarstva o zadovoljavanju
opremljenosti servisa s potrebnom opremom-uređajima za popravak svih tipova tahografa određene marke, odnosno proizvođača.

Ispunjavanje svih uvjeta iz stavka 1. i 2. ovog
članka utvrđuju ovlašteni djelatnici Ministarstva VII. stupnja stručne spreme
strojarskog, elektrotehničkog ili prometnog smjera kao članovi tročlanog
Povjerenstva koje imenuje i ovlasti ministar. Rad Povjerenstva reguliran je
Poslovnikom o radu povjerenstva kojeg donosi ministar.

Ovlašteni djelatnici Ministarstva dužni su
tijekom važenja ovlaštenja povremeno vršiti nadzor Ispitnih mjesta i o tome
podnositi izvješće ministru.

1. DJELATNICI

Članak 58.

Ovlašteno Ispitno mjesto u sastavu pravne osobe
mora zapošljavati najmanje dva djelatnika, od kojih je jedan odgovoran za rad
Ispitnog mjesta.

Djelatnik na poslovima ispitivanja, ugradnje i
popravka tahografa mora imati:

1. najmanje srednju stručnu spremu strojarskog,
elektrotehničkog, precizno mehaničarskog ili
prometnog smjera i najmanje 1 godinu radnog iskustva u struci,

2. potvrdu o završenom školovanju za
ispitivanje, i ugradnju tahografa prema programu
odobrenom od ministarstva nadležnog za obrazovanje,

3. potvrdu ili ispravu proizvođača tahografa ili od njega ovlaštenog zastupnika o stručnoj
osposobljenosti za poslove ispitivanja, ugradnje i popravka tahografa
određene marke i tipova tahografa.

Ovlašteni servis za popravak tahografa
u sastavu pravne osobe mora zapošljavati najmanje jednog djelatnika i koji mora
udovoljavati uvjetima iz stava 2. ovog članka.

Postupak utvrđivanja stručne osposobljenosti
djelatnika za ispitivanje, ugradnju i popravak tahografa
provodi ovlašteno Povjerenstvo pri utvrđivanju zadovoljavanja Ispitnog mjesta
ili servisa propisanim uvjetima temeljem ovog Pravilnika.

Poslove ispitivanja, ugradnje i popravka tahografa ne mogu obavljati djelatnici kojima je radi
nesavjesna rada Rješenjem Ministarstva izrečena vremenska zabrana rada na
poslovima ispitivanja i popravaka tahografa.

2. PROSTORIJA ZA
ISPITIVANJE, POPRAVAK I EVIDENCIJU TAHOGRAFA

Članak 59.

Ispitno mjesto ili servis mora imati prostoriju
za popravak ili ispitivanje, smještaj dijelova i pribora, te evidenciju
ispitanih i popravljenih tahografa koja je:

1. izgrađena u skladu s propisanim tehničkim
normativima i uvjetima higijensko-tehničke zaštite,

2. izgrađena tako, da nije prolazna prostorija,

3. prostrana toliko, da u nju mogu stati
najmanje dva radna stola duljine 120 cm s pripadajućim sjedalicama, te najmanje
jedan ormar ili polica za smještaj dijelova i pribora za ispitivanje i popravak
te evidenciju o tahografima.

Članak 60.

Prostorija za popravak, ispitivanje i evidenciju
tahografa može se upotrebljavati samo za navedene
poslove.

Prostorija za ispitivanje i popravak mora imati:

1. napajanje etalona i ispitnih uređaja: 220 V ±
10%, 50 Hz ± 1%,

2. napon na tahografa:
12 (24) V ± 10% odnosno nazivna vrijednost ± 10%.

3. STAZA ILI ISPITNI
VALJCI

Članak 61.

Ispitno mjesto mora imati stazu. Staza može biti
opremljena ispitnim valjcima.

Duljina staze bez ispitnih valjaka, ako se za
ispitivanje prijenosnog omjera koristi elektronički uređaj za ispitivanje
prijenosnog omjera-etalon mora biti najmanje 30 m, odnosno najmanje 50 m, ako
se koristi mehanički uređaj za ispitivanje prijenosnog omjera-etalon.

Širina ispitne staze mora biti najmanje 4 m.
Staza mora biti smještena na vodoravnom terenu s odstupanjem +/- 2%.

Kad Ispitno mjesto ima stazu s mjernim valjcima,
dimenzije staze moraju biti primjerene uvjetima za uporabu valjaka. Valjci
moraju imati standardnu nesigurnost najmanje tri puta manju od dopuštene
pogreške značajke prijenosnog omjera.

Staza mora biti izvan javne prometne površine i
mora biti smještena uz prostoriju za ispitivanje i evidenciju tahografa.

Direktni izlaz sa staze na javnu prometnu
površinu mora omogućavati sigurno uključivanje vozila u promet.

4. KANAL, NAVOZ ILI
DIZALICA

Članak 62.

Ispitno mjesto mora imati kanal, navoz ili dizalicu
koji se upotrebljavaju u postupku ispitivanja tahografa
i koji duljinom, širinom i nosivošću moraju biti primjereni osovinskim
razmacima motornih vozila u koje se ugrađuju tahografi.

Kanal, navoz ili dizalica moraju biti izvan
javne prometne površine i moraju biti smješteni uz prostoriju za ispitivanje tahografa i evidenciju tahografa.

Kanal, navoz ili dizalica najmanje se moraju
nalaziti u natkrivenom prostoru koji štiti od padavina.

Direktni izlaz s kanala, navoza ili dizalice na
javnu prometnu površinu mora omogućavati sigurno uključivanje vozila u promet.

5. PRISTUPNI PROSTOR ZA
VOZILA

Članak 63.

Ispitno mjesto mora imati pristupni prostor
kojim se omogućava prilaz vozila stazi i kanalu, navozu ili dizalici.

Na pristupnom prostoru mora biti vidljivo
označen smjer kretanja vozila i mjesto za njegovo parkiranje.

Pristupni prostor se mora nalaziti izvan javne
površine i biti dovoljno prostran da se na njega može parkirati najmanje jedno
vozilo primjereno dimenzijama motornih vozila, u koje se ugrađuju tahografi.

6. UREĐAJI ZA POPRAVAK
TAHOGRAFA I ISPITIVANJE ISPRAVNOSTI TAHOGRAFA

Članak 64.

Ispitno mjesto mora imati najmanje sljedeće
uređaje potvrđene od proizvođača tahografa za
ispitivanje ispravnosti tahografa (etaloni):

1. dva uređaja za ispitivanje brzine i
prijeđenog puta, od kojih se barem na jednom mogu ispitati tahografi
na mehanički pogon,

2. uređaj za ispitivanje mjerila vremena u tahografu,

3. dva uređaja za ispitivanje prijenosnog omjera
transmisije vozila.

Za ispitivanje tahografa
smiju se upotrebljavati samo uređaji koji su ovjereni jednom godišnje i imaju
valjani žig odnosno, potvrdu o zadovoljavanju mjeriteljskom zahtjevu.

Servis za popravak tahografa
mora imati najmanje sljedeće uređaje, opremu i namještaj:

1. uređaj zređaj za ispitivanje brzine i prijeđenog
puta za mehaničke i eičke tahografe,

2. uređaj za ispitivanje mjerila vremena u tahografu,

3. specijalni alat za odgovarajuću marku tahografa,

4. upute za popravak tahografa,

5. kataloge rezervnih dijelova,

6. radni stol i sjedalicu.

Članak 65.

Najveća dopuštena pogreška uređaja iz članka 64.
stavak 1. točka 1. mora biti najmanje tri puta manja od dopuštene pogreške
mjerila brzine i duljine prijeđenog puta u tahografu.

Članak 66.

Najveća dopuštena pogreška uređaja iz članka 64.
stavak 1. točka 2. mora biti najmanje deset puta manja od dopuštene pogreške
mjerila vremena u tahografu.

Članak 67.

Najveća dopuštena pogreška iz članka 64. stavak
1. točka 3. mora biti najmanje tri puta manja od dopuštene pogreške mjerila
prijenosnog omjera transmisije vozila u tahografu.

7. ISPITNA OPREMA I
PRIBOR ZA ISPITIVANJE TAHOGRAFA

Članak 68.

Ispitno mjesto mora imati najmanje sljedeću
ispitnu opremu, pribor za ispitivanje i namještaj:

1. uređaj za pumpanje guma s odgovarajućim
tlakomjerom smještenim uz ispitnu stazu ili kanal, navoz ili dizalicu,

2. mjernu vrpcu duljine 30 m,

3. kontrolne šablone s priborom,

4. žig Ispitnog mjesta i opremu za utiskivanje
žiga,

5. osnovni automehaničarski i autoelektričarski
alat,

6. ispitne uređaje za ispitivanje tahografa (prema uputama proizvođača tahografa),

7. osobno računalo,

8. stol i sjedalicu.

Ispitna oprema iz točaka 1., 2. i 6. stavka 1.
ovog članka mora imati valjan žig, odnosno valjanu potvrdu o udovoljavanju
mjeriteljskim zahtjevima.

8. ISPITNI POSTUPCI ZA
TAHOGRAFE

Članak 69.

U ispitnom mjestu mora postojati i moraju se
primjenjivati metode i postupci ispitivanja tahografa
koje propisuje proizvođač tahografa a koji sadrže
najmanje:

1. metode i postupke ispitivanja tahografa, koje propisuje proizvođač tahografa,

2. postupke održavanja i praćenja ispravnosti
uređaja za ispitivanje ispravnosti tahografa-etaloni,
ispitne opreme i pribora za ispitivanje tahografa,

3. postupke zaprimanja zahtjeva za ispitivanje tahografa, evidentiranja rezultata ispitivanja tahografa, čuvanja izvješća o ispitivanju tahografa i dr.,

4. postupke preuzimanja, upotrebe i čuvanja
žigova,

5. propise i norme iz područja ispitivanja tahografa.

Postupci i metode iz stavka 1. ovog članka
moraju biti izrađene u pisanom obliku te moraju biti stalno dostupne
djelatnicima Ispitnog mjesta.

&o:p>

Članak 70.

U metodama i postupcima ispitivanja iz članka
69. stavak 1. točka 1. ovog Pravilnika mora biti utvrđen sadržaj izvješća o
ispitivanju tahografa, koji mora imati najmanje
sljedeće podatke:

1. naziv i adresu Ispitnog mjesta,

2. naziv i adresu podnositelja zahtjeva,

3. proizvođač-marka, tip, serijski broj i
službenu oznaku tipa ovjeravanog tahografa,

4. vrstu i registarsku oznaku vozila u koje je tahograf ugrađen,

5. datum ispitivanja tahografa,

6. podatke o upotrijebljenim kontrolnim
uređajima,

7. rezultate ispitivanja tahografa,

8. zaključak o stanju tahografa,

9. ime i potpis djelatnika koji je obavio ispitivanje,

10. žig Ispitnog mjesta.

U privitku izvješća mora biti postupkom
ispitivanja određen broj zapisnih listova s
rezultatima ispitivanja. Na svakom zapisnom listu
mora biti naveden proizvođač-marka i tip tahografa.
Svaki zapisni list mora ovjeriti djelatnik koji je
obavio ispitivanje.

Pravna osoba iz članka 1. stavka 2. ovog
Pravilnika mora izvješća o ispitivanju čuvati najmanje dvije godine.

Članak 71.

Pravna osoba iz članka 1. stavka 2. ovog
Pravilnika mora voditi evidenciju obavljenih ispitivanja tahografa
s pomoću elektroničkog računala u bazi koja sadrži najmanje:

1. redni broj upisa,

2. datum prijama tahografa,

3. naziv i adresu podnositelja zahtjeva,

4. proizvođač-marka, tip, serijski broj i
službenu oznaku tahografa,

5. vrstu, registarsku oznaku i broj šasije
vozila u koje je tahograf ugrađen,

6. broj ispitnog mjesta ili mjesta za pregled u
kojem je prethodno ispitivanje ili pregled bilo obavljeno,

7. datum prethodnog ispitivanja,

8. datum do kada vrijedi ispitivanje tahografa,

9. podatke o upotrijebljenim kontrolnim
uređajima,

11. tlak zraka u zračnicama vozila,

12. rezultate ispitivanja,

13. zaključak o stanju tahografa,

14. ime osobe koja je obavila ispitivanje.

Podatke iz evidencije iz stavka 1. i 2. ovog
članka pravna osoba iz članka 1. stavka 2. ovog Pravilnika mora čuvati na
primjeren način (diskete, CD ROM …) najmanje dvije godine po isteku roka
ispitivanja tahografa.

Članak 72.

Pravna osoba iz članka 1. stavka 2. ovog
Pravilnika tijekom važenja ovlaštenja mora:

1. zadovoljavati uvjete propisane ovim
Pravilnikom,

2. obavljati preglede i ispitivanje tahografa koji imaju valjanost tipnog
odobrenja, sukladno odobrenom postupku ovjeravanja i obučenosti djelatnika, te
opremljeno Ispitno mjesto,

3. obavijestiti Ministarstvo o isteku valjanosti
ovlaštenja najmanje tri mjeseca prije isteka rješenja, kao i o svakoj promjeni
koja bi mogla utjecati na ne ispunjavanje uvjeta propisanih ovim Pravilnikom,

4. dostaviti svakih šest mjeseci izvješće
Ministarstvu o obavljenim ispitivanjima iz prethodnog perioda na primje primjeren
način prema članku 71. ovog Pravilnika,

lass=MsoPlainText style='text-align:justify'>5. uredno podmirivati obveze javnih davanja,
odnosno, do 15. prosinca tekuće godine dostaviti potvrdu kojom se potvrđuje, da
nema duga po osnovi javnih davanja o kojima službenu evidenciju vodi Porezna
uprava,

6. dostaviti mjesec dana prije isteka tekuće
godine ovjerene preslike radnih knjižica djelatnika koji rade na ispitivanju,
ugradnji i popravku tahografa,

7. provoditi stručno usavršavanje djelatnika
Ispitnog mjesta ili servisa prema planu stručnog usavršavanja,

8. omogućavati djelatnicima Ispitnog mjesta ili
servisa sudjelovanje u svim oblicima stručnog usavršavanje koje organizira
Ministarstvo, proizvođač tahografa, ovlašteni
zastupnik ili ustanova koja obavlja djelatnost obrazovanja u Republici
Hrvatskoj iz ove djelatnosti,

9. pridržavati se visine i načina plaćanja
troškova ovjeravanja tahografa.

Ako pravna osoba, tijekom važenja ovlaštenja za
ispitivanje i popravak tahografa prestane ispunjavati
bilo koji od gore navedenih uvjeta Ministarstvo će mu oduzeti ovlaštenje za
rad.

10. ISPITIVANJE
OGRANIČIVAČA BRZINE

Članak 73.

Ispitivanjem ograničivača
brzine provjerava se da li je ispravno postavljena granična brzina Vset i da li ograničava brzinu kretanja vozila unutar
granica dozvoljenih odstupanja.

Ispitivanje ograničivača
brzine provodi se zajedno s ispitivanjem tahografa.

Postupci ispitivanja ograničivača
brzine moraju biti izrađeni tako da se ispitivanje provodi u stanju mirovanja
vozila.

Kod vozila koja su konstruktivno izvedena tako,
da se ne može izvršiti ispitivanje ograničivača
brzine u stanju mirovanja postavljanjem signala Vset
iz tahografa, već je za to potrebna propisana oprema
proizvođača vozila, Ispitno mjesto će potvrditi ispravnost ograničivača
brzine temeljem valjane potvrde o ispravnosti izdane od ovlaštenog servisa
proizvođača vozila.

Članak 74.

Ovlaštenje za ispitivanje ograničivača
brzine mogu dobiti ona ovlaštena Ispitna mjesta za ispitivanje tahografa koja imaju:

1. osposobljenog djelatnika za ispitivanje ograničivača brzine od strane proizvođača vozila,
proizvođača ograničivača brzine ili od njihovih
ovlaštenih zastupnika,

2. postupke za ispitivanje ograničivača
brzine od proizvođača vozila ili proizvođača ograničivača
brzine,

3. opremu i pribor predviđenu postupcima za
ispitivanje navedene u postupcima za ispitivanje ograničivača
brzine.

VIII. PRIJELAZNE I
ZAVRŠNE ODREDBE

Članak 75.

Ministarstvo će ovlastiti pravnu osobu za
obavljanje ispitivanja i ugradnje tahografa, ako su
ispunjeni svi uvjeti iz članka 57. ovog Pravilnika.

Ministarstvo će ovlastiti pravnu osobu iz stavka
1. ovoga članka i za obavljanje ispitivanja ograničivača
brzine ako su zadovoljeni uvjeti iz članka 74. ovog Pravilnika.

Visinu naknade za ispitivanje tahografa i ograničivača brzine
utvrđuje ministar.

Članak 76.

Ovlaštenje iz članka 75. ovog Pravilnika važi
najdulje pet godina.

Članak 77.

Troškove službenog puta ovlaštenih djelatnika iz
članka 57. ovog Pravilnika radi obavljanja uviđaja Ispitnog mjesta ili servisa
podmiruje pravna osoba.

Članak 78.

Danom stupanja na snagu ovog Pravilnika prestaje
važiti Pravilnik o tehničkim uvjetima i ispitivanju tahografa
(»Narodne novine« br. 65/2001).

Članak 79.

Upotreba naljepnice iz članka 45. ovog
Pravilnika počinje se primjenjivati od 1. veljače 2006. godine, do kada će se
koristiti naljepnica prema Pravilniku o tehničkim uvjetima i ispitivanju tahografa (»Narodne novine« br.
65/2001).

Članak 80.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 011-01/05-02/37

Urbroj: 530-01-05-05

Zagreb, 3. listopada 2005.

Ministar

**Božidar Kalmeta**, v. r.

PRILOG 1

![](dodatni/355217.gif)

Pravilnik, NN 120/2005-2234